Ettepanek Nõukogu otsus, protokolli sõlmimise kohta, mis kuulub Euroopa ühenduste ja nende liikmesriikide ning Aserbaidžaani Vabariigi vahelise partnerlus- ja koostöölepingu juurde, millega laiendatakse partnerlus- ja koostöölepingu sätteid kahepoolsele tekstiiltoodetega kauplemisele, võttes arvesse tekstiiltoodetega kauplemist käsitleva kahepoolse lepingu lõppemist /* KOM/2006/0613 lõplik - ACC 2006/0201 */





[pic] | EUROOPA ÜHENDUSTE KOMISJON | Brüssel 24.10.2006 KOM(2006) 613 lõplik 2006/0201 (ACC) Ettepanek NÕUKOGU OTSUS, protokolli sõlmimise kohta, mis kuulub Euroopa ühenduste ja nende liikmesriikide ning Aserbaidžaani Vabariigi vahelise partnerlus- ja koostöölepingu juurde, millega laiendatakse partnerlus- ja koostöölepingu sätteid kahepoolsele tekstiiltoodetega kauplemisele, võttes arvesse tekstiiltoodetega kauplemist käsitleva kahepoolse lepingu lõppemist (komisjoni esitatud) SELETUSKIRI Partnerlus- ja koostööleping, millega sõlmitakse partnerlus ühelt poolt Euroopa ühenduste ja nende liikmesriikide ning teiselt poolt Aserbaidžaani Vabariigi vahel jõustus 1. juulil 1999. Leping sisaldab sätet, mille kohaselt selle kaubandusalaseid sätteid – nimelt enamsoodustusrežiimi alla kuuluvate riikide kaubandustingimusi ja koguseliste piirangute kaotamist – ei kohaldata tekstiiltoodetega kauplemise suhtes, mille suhtes kohaldati eraldiseisvat kahepoolset lepingut. Kõnealune kahepoolne leping jõustus 1. oktoobril 1993. aastal ja kaotas kehtivuse 31. detsembril 2004. aastal. 13. märtsil 2006. aastal volitas nõukogu komisjoni alustama läbirääkimisi Aserbaidžaani Vabariigiga partnerlus- ja koostöölepingu muutmiseks, et tagada teiste toodetega kauplemise suhtes kohaldatavate põhimõtete ametlik laiendamine tekstiiltoodetega kauplemisele. Kõnealused läbirääkimised on edukalt lõpetatud ning nõukogu peaks vastu võtma partnerlus- ja koostöölepingu muutmise protokolli. Seetõttu teeb komisjon nõukogule ettepaneku protokolli sõlmimiseks. 2006/0201 (ACC) Ettepanek NÕUKOGU OTSUS, protokolli sõlmimise kohta, mis kuulub Euroopa ühenduste ja nende liikmesriikide ning Aserbaidžaani Vabariigi vahelise partnerlus- ja koostöölepingu juurde, millega laiendatakse partnerlus- ja koostöölepingu sätteid kahepoolsele tekstiiltoodetega kauplemisele, võttes arvesse tekstiiltoodetega kauplemist käsitleva kahepoolse lepingu lõppemist EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 133 koostoimes artikli 300 lõike 2 esimese lõigu esimese lausega, võttes arvesse komisjoni ettepanekut ning arvestades järgmist: (1) 13. märtsil 2006. aastal volitas nõukogu komisjoni alustama läbirääkimisi Aserbaidžaani Vabariigiga Euroopa ühenduste ja nende liikmesriikide ning Aserbaidžaani Vabariigi vahelise partnerlus- ja koostöölepingu muutmiseks, et tagada teiste toodetega kauplemise suhtes kohaldatavate põhimõtete ametlik laiendamine tekstiiltoodetega kauplemisele. (2) Kõnealused läbirääkimised on edukalt lõpetatud ning Euroopa Ühendus peaks sõlmima partnerlus- ja koostöölepingu muutmise protokolli, ON TEINUD JÄRGMISE OTSUSE: Artikkel 1 1. Käesolevaga kiidetakse heaks protokoll, millega muudetakse partnerlus- ja koostöölepingut ühelt poolt Euroopa ühenduste ja nende liikmesriikide ning teiselt poolt Aserbaidžaani Vabariigi vahel ning millega laiendatakse partnerlus- ja koostöölepingu sätteid kahepoolsele tekstiiltoodetega kauplemisele, võttes arvesse kahepoolse tekstiiltoodetega kauplemist käsitleva lepingu lõppemist (edaspidi „protokoll“). 2. Protokolli tekst on lisatud käesolevale otsusele. Artikkel 2 Nõukogu eesistujale antakse käesolevaga volitused määrata isik(ud), kellel on õigus protokollile alla kirjutada, väljendamaks nõusolekut ühineda protokolliga. Brüssel, Nõukogu nimel eesistuja […] PROTOKOLL protokolli sõlmimise kohta, mis kuulub Euroopa ühenduste ja nende liikmesriikide ning Aserbaidžaani Vabariigi vahelise partnerlus- ja koostöölepingu juurde, millega laiendatakse partnerlus- ja koostöölepingu sätteid kahepoolsele tekstiiltoodetega kauplemisele, võttes arvesse tekstiiltoodetega kauplemist käsitleva kahepoolse lepingu lõppemist EUROOPA ÜHENDUS (edaspidi „ühendus“) ühelt poolt ja ASERBAIDŽAANI VABARIIK teiselt poolt, arvestades järgmist: 1. Partnerlus- ja koostööleping ühelt poolt Euroopa ühenduste ja nende liikmesriikide ning teiselt poolt Aserbaidžaani Vabariigi vahel (edaspidi „partnerlus- ja koostööleping“) jõustus 1. juulil 1999. 2. On peetud läbirääkimisi, et tagada teiste toodetega kauplemise suhtes kohaldatavate põhimõtete ametliku laiendamine tekstiiltoodetega kauplemisele. 3. Partnerlus- ja koostöölepingus tuleks vastu võtta vajalikud muudatused, ON KOKKU LEPPINUD JÄRGMISES: Artikkel 1 Partnerlus- ja koostöölepingut muudetakse järgmiselt. (1) Artiklis 12 jäetakse välja viide artiklile 17. (2) Artikkel 17 jäetakse välja. Artikkel 2 Käesolev protokoll on partnerlus- ja koostöölepingu lahutamatu osa. Artikkel 3 Käesolev protokoll jõustub selle vastuvõtmisele järgneva kuu esimesel päeval. Artikkel 4 Käesolev protokoll on koostatud kahes eksemplaris kõigis lepinguosaliste ametlikes keeltes ja kõik need tekstid on võrdselt autentsed. Brüssel, Euroopa Ühenduse nimel Aserbaidžaani Vabariigi nimel